У Рагачове пра Цмока можна казаць смела, бо тут – дзедаўская хата Уладзіміра Караткевіча. А Караткевіч – літаратурны бацька нашага Цмока. У рамане “Хрыстос прызямліўся ў Гародні” класік так апісвае Цмока з Лепельскага возера: “Выглядам той цмок быў, як звер фока (цюлень), такі самы льсняны, у складках, толькі без поўсці. І шэры, як фока. Але даўжэй за яго куды. Бо даўжыні ў ім было сем з паловай лагожаскіх (лагойскіх) сажняў...” Але да гэтага мы яшчэ вернемся ў наступнай вандроўцы – якраз на Лепельскае возера.